Шовтгоралаг нугас

Шовтгоралаг нугас , (Anas acuta) , урьд Шовтгор алаг нугас гэж байсан, нь Нугасныхан овгийн шувуу бөгөөд нилээд түгээмэл таарна. Энэхүү нугас нь Европ, Азийн хойд хэсэг болон Хойд Америкт нутагладаг. Өвлийн улиралд нүүдэллэн өмнө зүгийн дулаан орныг зоридог.

 Гадаад төрх 
Шовтгоралаг нугас нь томхон нугас ба урт, үзүүртэй сүүл нь онцлог юм.  Эрэгчин нь саарал, бор, цагаан өнгө тод ялгарсан зүстэй бол эмэгчин нь цайвар бордуу нэг янзын өнгөтэй, богино сүүлтэй байна.

Тэд 59-76 см урт, 450-1360 гр жинтэй. Хошуу нь хөхдүү өнгөтэй, хөл нь хөх саарал байна. 
Шовтгоралаг нугас хуурай газар алхахдаа чадмаг болно. 

 Тархалт 
Энэхүү нугас нь Евразийн хойд хэсэг,  Польш , Монгол, Канад, Аляска , АНУ гэх мэт улсын нутагт  амьдарна. Өвөл болоход  Панам, хойд Сахарын цөлийн бүс, халуун дулаан уур амьсгалтай  Өмнөд Азируу нүүдэллэдэг аж. Цөөн тооны нугас Номхон далайн зарим арлуудад өвөлжинө. 

 Зан авир 
 Үржил 

Шовтгоралаг нугас 1 нас хүрээд нас бие гүйцдэг. 4-6 сард үржлийн улирал бөгөөд хуурай газар өвс ургамлаар халхалсан үүр засаж, 7-8 цайвар шаргал өндөг гаргадаг. Өндөгний хэмжээ нь 55x38 мм ба 45 гр орчим жинтэй.
Эмэгчин нь ганцаар 22-24 хоног өндгөө дарна.

Хамгийн урт насалсан шовтгоралаг нугас 27 нас 5 сартай байжээ.
 Идэш тэжээл 
 thumb |Anas acuta
Тэд голдуу үдэш, шөнөөр хоол тэжээл хайн ургамлын үр, өвс, усны ургамал зэрэг иддэг. Үржлийн үедээ шавьж, нялцгай биетэн түлхүү иднэ.

 Цахим холбоос 

 Northern Pintail videos, photos & sounds on the Internet Bird Collection

Ангилал:Нугас